

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/24-10/3

URBROJ: 238-10-02/25-8

Ivanić-Grad, 6. ožujka 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****uke** **o izradi izmjene i dopune Prostornog plana uređenja Grada Ivanić-Grada**

Poštovani,

temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**Odluke o izradi izmjene i dopune**

**Prostornog plana uređenja Grada Ivanić-Grada**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestitelja na sjednici Gradskog vijeća određuje se Dražen Hlad, pročelnik Upravnog odjela za komunalno gospodarstvo, prostorno planiranje, gospodarstvo i poljoprivredu.

S poštovanjem,

GRADONAČELNIK:

Javor Bojan Leš, dr.vet.med.

|  |  |
| --- | --- |
| **PREDMET:** | Prijedlog Odluke o izradi izmjene i dopune Prostornog plana uređenja Grada Ivanić-Grada |
| **PRAVNI TEMELJ:** | Na temelju članka 89. Zakona o prostornom uređenju (Narodne novine broj 153/13, 65/17, 114/18, 39/19, 98/19 i 67/23) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Pravni temelj za donošenje ove Odluke je članak 89. Zakona o prostornom uređenju (Narodne novine, broj 153/13, 65/17, 114/18, 39/19, 98/19 i 67/23) (u daljnjem tekstu: Zakon).

Donošenju Odluke o izradi izmjene i dopune Prostornog plana uređenja Grada Ivanić-Grada pristupa se radi:

a) usklađivanja sa zakonskim i podzakonskim aktima,

b) usklađivanja s planom više razine,

c) određivanja novih prostorno planskih rješenja.

Pravna osnova i obveza izrade i donošenja izmjene i dopune Plana, propisana je odredbom članka 75. Zakona. Usklađenost izmjene i dopune Plana sa Zakonom i propisima donesenim na temelju Zakona propisana je odredbom članka 61. Zakona.

Postupak izrade i donošenja izmjene i dopune Plana provodi se sukladno Zakonu, Uredbi o određivanju građevina, drugih zahvata u prostoru i površina državnog i područnog (regionalnog) značaja (Narodne novine, broj 37/14, 154/14, 30/21, 75/22 i 61/23), Uredbi o informacijskom sustavu prostornog uređenja (Narodne novine, broj 115/15), Pravilniku o prostornim planovima (Narodne novine, broj 152/23), ovoj Odluci i drugim podzakonskim propisima iz područja prostornoga uređenja te posebnim propisima čije su odredbe od utjecaja na postupak izrade i donošenja izmjene i dopune Plana.

Određivanje novih prostorno planskih rješenja obuhvaća:

- razmatranje zahtjeva fizičkih i pravnih osoba za izmjenu i dopunu Plana zaprimljenih do dana donošenja Odluke o izradi Plana,

- razmatranje svih zahtjeva Grada Ivanić-Grada i javnopravnih tijela koja će se podnijeti u postupku izrade izmjene i dopune Plana,

- usklađivanje s rješenjima iz VIII. Izmjena i dopuna Prostornog plana Zagrebačke županije, prema potrebi

- razmatranje novih rješenja u području sunčanih elektrana (planiranje novih, proširenje postojećih i ostalo).

Posljednjim izmjenama i dopunama Zakona određeno je da će se postupak izrade i donošenja prostornog plana kroz sve faze izrade i donošenja prostornog plana voditi u elektroničkom sustavu „ePlanovi“, koji se nalazi na internet stranici Informacijskog sustava prostornog uređenja Ministarstva prostornoga uređenja, graditeljstva i državne imovine ([www.ispu.mgipu.hr](http://www.ispu.mgipu.hr)).

Prostorni plan uređenja Grada Ivanić-Grada će se izraditi na način propisan Pravilnikom o prostornim planovima (Narodne novine, broj 152/23).