

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-1

Ivanić-Grad, 3. ožujka 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odl****u****ke o** **uključivanju Grada Ivanić-Grada u Program**

**„Gradovi i općine – prijatelji djece“**

Poštovani,

Na temelju članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o uključivanju Grada Ivanić-Grada u Program „Gradovi i općine – prijatelji djece“**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje, odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici održanoj dana \_\_\_\_\_\_\_\_\_\_ 2025. donijelo je sljedeću

**O D L U K U**

**o uključivanju Grada Ivanić-Grada u Program „Gradovi i općine – prijatelji djece“**

Članak 1.

Grad Ivanić-Grad uključuje se u Program „Gradovi i općine – prijatelji djece“ kojeg na nacionalnoj razini operativno provode Savez društava „Naša djeca“ Hrvatske i Hrvatsko društvo za socijalnu i preventivnu pedijatriju.

Članak 2.

Sudjelovanjem u Programu „Gradovi i općine – prijatelji djece“ ostvaruju se sljedeći ciljevi:

* unaprjeđenje i poboljšanje kvalitete života djece u Gradu Ivanić-Gradu
* izdvajanje financijskih sredstava za djecu
* osiguranje dostupnih i kvalitetnih usluga za djecu i roditelje.

Naziv „Grad Ivanić-Grad – prijatelj djece“ obvezujući je i počasni javni naziv dodijeljen Gradu Ivanić-Gradu od strane Koordinacijskog odbora Programa „Gradovi i općine – prijatelji djece“ na temelju ispunjenja propisanih uvjeta. Titula se dodjeljuje na vrijeme od pet (5) godina s mogućnošću obnavljanja.

Članak 3.

U svrhu ispunjenja postavljenih ciljeva i provedbe Programa, Grad Ivanić-Grad donijet će Zaključak o osnivanju Koordinacijskog odbora Programa „Grad Ivanić-Grad – prijatelj djece“.

Koordinacijski odbor je tijelo nadležno za koordiniranje aktivnostima prijave i kandidature Grada Ivanić-Grada za dobivanje naziva „Grad Ivanić-Grad – prijatelj djece“ sukladno metodologiji prijave propisanoj u dokumentima Saveza društava „Naša djeca“ Hrvatske.

Ovlašćuje se Gradonačelnik Grada Ivanić-Grada za donošenje Zaključka iz stavka 1. ovoga članka u roku od trideset (30) dana od dana stupanja na snagu ove Odluke.

Članak 4.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o uključivanju Grada Ivanić-Grada u Program „Gradovi i općine – prijatelji djece“ |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

**I. Pravni temelj za donošenje ove Odluke**

Pravni temelj za donošenje ove Odluke su odredbe članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) koje propisuju nadležnost Gradskoga vijeća da donosi odluke i druge opće akte kojima se uređuju pitanja iz samoupravnog djelokruga Grada Ivanić-Grada.

**II. Ocjena stanja, osnovna pitanja koja se trebaju urediti i svrha koja se želi postići donošenjem Odluke**

Akcija „Gradovi i općine – prijatelji djece“ u Hrvatskoj se provodi od 1999. godine od strane Saveza društava „Naša djeca“ Hrvatske i Hrvatskog društva za preventivnu i socijalnu pedijatriju pod pokroviteljstvom Ureda UNICEF-a za Hrvatsku.

Akcija potiče lokalne zajednice da ulažu u usluge za djecu, sigurno i zdravo okruženje, zdravlje, obrazovanje, kulturu, sport, slobodno vrijeme djece te daju podršku roditeljima u odgoju djece.

Cilj Akcije je motivirati gradove i općine u Hrvatskoj da potpunije ostvaruju prava i potrebe djece priznata u Konvenciji UN-a o pravima djeteta.

Program Akcije obuhvaća sva područja života djeteta u lokalnoj zajednici te afirmira holistički pristup cjelokupne zajednice usmjerene na dobrobit djece, stvarajući sigurno i poticajno okruženje za djecu.

Program Akcije je razrađen putem 123 zahtjeva u 10 područja važnih za život djece: (1) Programiranje i planiranje za djecu;

(2) Financijska sredstva za djecu;

(3) Podrška i potpora udrugama za djecu;

(4) Dijete u sigurnom i zdravom gradu;

(5) Zdravlje djece;

(6) Odgoj i obrazovanje djece;

(7) Socijalna skrb za djecu;

(8) Kultura i sport za djecu;

(9) Slobodno vrijeme i rekreacija za djecu;

(10) Podrška i pomoć roditeljima u skrbi i odgoju djece.

Program „Gradovi i općine – prijatelji djece“ omogućuje:

1. stvaranje zajedništva odraslih u kreiranju programa za djecu,  
2. međusektorsku suradnju,  
3. aktivnu participaciju djece u zajednici,  
4. povezivanje gradova i općina koji imaju zajednička opredjeljenja za djecu,  
5. utjecaj na definiranje nacionalne strategije u korist djece.

Cilj Akcije ostvaruje se na četiri međuovisna načina. To su:

- poticanje svih sudionika u svakom gradu / općini da udruženo i koordinirano čine što najviše mogu za dobrobit djece

- evidentiranje postignutih rezultata

- medijsko praćenje dometa Akcije

- dodjela javnog priznanja u obliku počasnog naziva grad / općina – prijatelj djece koji ispuni zahtjeve Akcije.

*Izvor:* [*https://savez-dnd.hr/gradovi-i-opcine-prijatelji-djece/*](https://savez-dnd.hr/gradovi-i-opcine-prijatelji-djece/)

**III. Ocjena sredstava potrebnih za provođenje Odluke**

Za provedbu ove Odluke nije potrebno osigurati sredstva u Proračunu Grada Ivanić-Grada.

Slijedom navedenog, Gradskom vijeću Grada Ivanić-Grada predlaže se usvajanje ove Odluke.